tomron87/hebrew-wikipedia-sentences-corpus huggingface dataset:
הצמחים משמשים מקום דגירה מרכזי ליתושים, המשמשים כווקטור קלאסי למחלות, וגם למין מסוים של חלזון המשמש כפונדקאי לתולעים שטוחות טפילות הגורמות לבילהרציה (קדחת החילזון).
הצמחים מואשמים באופן ישיר בהרעבת חקלאים בפפואה ניו גינאה, הם נשארו בעיה רצינית במקומות בהם תוכניות מניעה יעילות אינן מיושמות.
לעיתים מהווים בעיה בבריכות מלאכותיות.
בגידול מבוקר בבריכות נוי יכולים לשמש כמזון לדגי זהב, בנוסף עוזרים לשמור על מים נקיים ועל אספקת חמצן סדירה.
יקינתוני המים פולשים לעיתים למקורות מים אשר הייתה בהם התערבות יד האדם.
לדוגמה, הם עלולים להפר את איזון מחזור החיים בשמורות מלאכותיות ובאגמים אאוטריפיקציים בעלי רמות גבוהות של חומרי הזנה.
בישראל - הצמח הובא כצמח נוי והתפשט למעיינות ונחלים.
הוא מכסה את פני המים ומשנה את מאזן החמצן בהם.
התוצאה היא תמותה של צמחים ובעלי חיים ושיבוש היכולת של עופות מים להגיע למזון.
יקינתון המים צורך כמות אדירה של מים ועלול להביא להתייבשות של בריכות ומאגרים.
נכון לקיץ 2024 השתלט הצמח על אגמון מלאכותי בראשון לציון שבו מקננים עופות מים.
באזורים מסוימים נמצא שימושים לצמחים המרובים, כמו מזון לבקר והפקת אנרגיה ירוקה.
לאחרונה החלו להשתמש בהם לטיהור מי שופכין בזכות קצב גידולם המהיר ויכולתם לסבול רמות גבוהות של זיהום.
חלקים מהצמח משמשים ליצירת מלאכות יד מסורתיות בדרום אסיה.
לעיתים הדברה כימית או מכנית אינה יעילה או יקרה, לכן חוקרים פנו להדברה ביולוגית לטיפול ביקינתוני המים.
הניסיון החל בשנות ה-70 כאשר חוקרים ממחלקת החקלאות של ארצות הברית שחררו שלושה מינים של חדקונית אשר ניזונים מיקינתוני המים.
אף על פי שהושגה הצלחה חלקית בלבד, שוחררו מאז חדקוניות בכ-20 מדינות.
על אף זאת, נותרה השליטה בחומרי הזנה עודפים ומניעה של התפשטות הצמח כשיטת הריסון היעילה ביותר.
הצמח נאסר לייבוא לישראל החל מ-2009.
יקינתון המים באגם ויקטוריה, אפריקה
בוטנאים וגננים נושאים עימם צמחים במסעותיהם, ומומחים חושדים שכך הגיע יקינתון המים למערב אפריקה בשנות השמונים של המאה העשרים.
פרחיו יפים, וייתכן שהובא כצמח נוי לבריכות נוי.
הדעה הרווחת היא שיקינתון המים הובא לאגם ויקטוריה מרואנדה דרך נהר הקגרה.
זמן ומקום ההיכרות נתון לדיון, אך הצמח מקומי לדרום אמריקה ולכן הגעתו לאגם ויקטוריה היא תוצאה של פעילות האדם.
הוא התרבה בצורה שופעת בגלל מחסור באויבים טבעיים, מקום נרחב, טמפרטורה נוחה, ושפע חומרי מזון.
הוא התרבה במהרה בין השנים 1992–1998, עד 2001 הייתה ירידה בשגשוגו, ומאז תפוצתו פחתה.
שיטות בקרה כוללות בקרת חרקים (אוכלי יקינתוני מים) ומאמצים ידניים לניקוי חופים.
ההתפשטות של יקינתון המים כמעט ואף פעם לא נפסקת באופן סופי, אלא זהו מצב שיש לטפל בו באופן קבוע.
יקינתון המים משפיע לרעה על האוכלוסייה של אגם ויקטוריה במספר דרכים.
ישנן השפעות כלכליות כאשר יקינתון המים חוסם דרכי גישה של ספינות.
ההשפעה של תובלה ודיג מורגשות מיידית.
היכן שהצמח שופע, ישנה עליה כללית בתפוצת מחלות, מכיוון שהצמח מספק אזורי ריבוי מצוינים ליתושים וחרקים אחרים.
קיימת עליה במקרי שיעול, פריחות עור, מלריה, דלקות מוח, בילהרציה, והפרעות עיכול.
בנוסף יקינתון המים מפריע לטיפול במים, סותם תעלות השקיה ואספקת מים.
הוא עלול לדכא בעלי חיים ימיים בגלל אי חמצון של המים, והפחתת חומרי מזון לדגים צעירים במפרצים מוגנים.
הוא חוסם כניסה לתחנות הידרואלקטריות ומפריע לאספקת חשמל לערים שלמות.
בנוסף העשב מפריע לדיג מקומי על ידי חסימתם של החופים.
מכיוון שתכולת החנקן שבצמח גבוהה, הוא יכול לשמש כמצע להפקת גז ירוק ולפסולת המתקבלת ממנו.
אך מפאת הצטברות מהירה של רעלנים בצמח, הצמח נוטה להזדהם כאשר משמש כחומר מזין.
הצמח סובלני מאוד ובעל קיבולת גבוהה כלפי מתכות כבדות כגון Cd, Cr, Co, Ni, Pb, Hg וכולי, ולכן ניתן לנצלו לטיהור ביולוגי של מי שופכין תעשייתיים.
לא רק מתכות כבדות, יקינתון המים יכול להסיר רעלנים כמו ציאניד, תהליך אשר מועיל לסביבה באזורים בהם יש פעילות כריה מתמשכת של זהב.
איך לקרוא ספר הוא ספר שכתב מורטימר ג'.
אדלר ויצא לאור לראשונה ב-1940. הוא כתב את הספר מחדש ביחד עם צ'ארלס ואן דורן (Charles Van Doren), והספר ראה אור במהדורה המתוקנת ב-1972.
"איך לקרוא ספר" מציע קווים מנחים לקריאה ביקורתית של ספרי מופת מכל סוג, אולם נמנע מלהמליץ על ספר כלשהו מחוץ למסורת המערבית; מהדורת 1972 בוחנת לראשונה סוגות שונות כמו שירה, היסטוריה, מדע, ספרות בדיונית.
סקירה כללית של המהדורה האחרונה
הספר "איך לקרוא ספר" מחולק לארבעה חלקים, בכל אחד מהם מספר פרקים.
אדלר פותח בהסבר כי ספר זה מיועד לאדם המעוניין לקרוא על מנת להרחיב את הבנתו.
אדלר מציין כי ישנם שני סוגי קריאה, האחת למטרת השגת מידע והשנייה להשגת הבנה.
ספר זה עוסק בקריאה למטרת הרחבת ההבנה.
הוא חוזר בתחילת הספר על הסיבות שבגללן החליט לכתוב ספר זה - העובדה שאנשים כיום איבדו את מיומנות הקריאה למטרת הבנה.
הוא תולה את האשמה במערכת החינוך ובמיוחד באוניברסיטאות, אשר נכשלו בהכשרת הבוגרים למשימה זו.
בכך מתייחס אדלר בעיקר לקריאה של היצירות הספרותיות הגדולות.
אדלר מונה ארבע רמות של קריאה: בסיסית (העוסקת בהבנת המשפטים ומשמעותם), ביקורתית (ניתן לכנות זאת גם קריאה מרפרפת, קריאה תחומה בזמן אשר העוסקת במענה על שאלות בסיסיות כמו במה עוסק הספר), אנליטית (קריאה עמוקה ומקיפה של הספר, ראה חלק 2) וקריאה סינופטית (קריאה השוואתית).
חלק 2: השלב השלישי של הקריאה: קריאה אנליטית
כאן אדלר מציג את שיטתו לקריאת ספרות לא-בדויה על מנת להגיע להבנתה.
הוא טוען שיש לנקוט בשלוש גישות נפרדות של קריאה על מנת להוציא את המיטב מספר, אבל אין הכוונה שלצורך ביצוע שלוש רמות אלו של קריאה יש לקרוא אותו הספר שלוש פעמים, מכיוון שהקורא המנוסה יהיה מסוגל לבצע את כל השלוש במהלך קריאה בודדת של הספר.
אדלר מכנה את סוגי הקריאות, "מבנית", "פרשנית" ו"ביקורתית".
השלב הראשון של הרמה השלישית של הקריאה הוא הבנת המבנה והמטרה של הספר.
הוא פותח בקביעת הנושא הבסיסי וסוג הספר שנקרא, זאת על מנת לחזות טוב יותר את התכנים ולהבין את הספר מראשיתו.
אדלר כותב שהקורא חייב להבחין בין הספרים המעשיים לספרים התאורטיים, כמו גם לקבוע את תחום המחקר שהספר משתמש בו.
כמו כן, אדלר כותב שהקורא צריך לציין כל חלוקה שקיימת בספר ושהללו אינן מוגבלות לחלוקה לפרקים.
לבסוף, על הקורא למצוא אילו בעיות מנסה המחבר לפתור.
בשלב השני של הרמה השלישית של הקריאה, מנחה אדלר את הקורא כיצד לקרוא את הספר קריאה ביקורתית.
הוא טוען שכעת כשהקורא מבין את מטרותיו וטיעוניו של המחבר, הקורא הועלה לדרגת הבנה של הספר, וכעת הוא מסוגל (וחייב) לשפוט את מעלותיו ודיוקו של הספר.
אדלר סבור שהדרך שבה יש לשפוט את הספר היא באמצעות בדיקת תקפות הטיעונים שלו.
הקורא יכול למצוא כשלים בדרך הסקת המסקנות, הדיוק בעובדות, ביסוס ההנחות, אם כי הוא חופשי לאהוב את הספר או לא לאהוב אותו בכל מקרה.
השיטה המוצגת מכונה לעיתים שיטת מבנה-תוכנית-הערכה (Structure-Proposition-Evaluation (SPE) method), אם כי אין משתמשים במונח בספר.
חלק 3: גישות לסוגים שונים של קריאת החומר
הספר דן בקצרה בגישות לקריאת ספרות בדויה ושירה, ומציע ספרים נוספים להיעזר בהם.
הוא מסביר את השיטה של קריאת ספרים גדולים – יש לקרוא את הספר שהשפיע על הסופר לפני שקוראים את עבודותיו של הסופר – ונותן מספר דוגמאות לשיטה זו.
חלק 4: המטרות העליונות של הקריאה
חלק זה של הספר דן במיומנות הקריאה הסינופטית: קריאה השוואתית של מספר ספרים בנושא מסוים על מנת להרחיב את ההבנה בתחום מסוים.
דוגמאות לתחום הקריאה יכולים להיות אהבה, מלחמה ואף פיזיקת חלקיקים.
הספר מסתיים בהסבר על חשיבות הקריאה כאמצעי להרחבת התודעה.
על פי אדלר, ישנו מספר קטן של ספרים אשר יכולים לגרום להרחבת תודעתו של הקורא.
קריאתם מלווה בקושי אך קושי זה שווה את התועלת.
אדלר בעיקר מתייחס ליצירות הספרותיות הגדולות המקובלות בעולם המערבי.
איך להצליח באמריקה היא סדרת טלוויזיה קומית-דרמטית אמריקנית, שהופקה על ידי רשת HBO ויצאה ב-14 בפברואר 2010. הסדרה עוקבת אחר חייהם של בן אפשטיין (בריאן גרינברג) וחברו קאם קלדרון (ויקטור ראסוק) שמנסים לעבוד ולהצליח בעולם האופנה הניו יורקי.
שידור העונה השנייה של התוכנית החל ב-2 באוקטובר 2011, ומעט לאחר סיומה הודיעה רשת HBO על ביטול הסדרה.
המפיק מארק וולברג הודיע כי ייתכן והתוכנית תשוב לשידור בהמשך, באמצעות רשת שידור אחרת.
הסדרה עוקבת אחר שני יזמים בשנות ה-20 לחייהם, אשר מפלסים את דרכם בסצנת האופנה התחרותית של ניו יורק, ולזכות בהערכה ומוניטין, נחושים להשיג את הגרסה שלהם ל"חלום האמריקאי".
בן וקאם משתמשים בחוכמת החיים שלהם וב"קשרים" כדי להגשים את חלומם.
הם מסתייעים בחברם "המקושר" דומינגו ובבן דודו של קאם ששאיפתו היא ליצור משקה אנרגיה בשם "ראסטה-מונסטה".
בריאן גרינברג בתפקיד בן אפשטיין
ויקטור ראסוק בתפקיד קמרון "קאם" קלדרון
סקוט מסקודי (קיד קאדי) בתפקיד דומינגו בראון
לייק בל בתפקיד רייצ'ל צ'פמן
לואיס גוזמן בתפקיד רנה קלדרון
אדי קיי תומאס בתפקיד דייוויד "קאפו" קפלן
שאנין סוסאמון בתפקיד ג'ינג'י וו (עונה 1)
ג'ולי קלייר בתפקיד רובין (עונה 2)
ג'ו פנטוליאנו בתפקיד פליקס דה פלוריו (עונה 2)
אריק לה סאל בתפקיד אוורסטון תומפסון (עונה 2)
שיר הפתיח של התוכנית הוא "I Need a Dollar" של הראפר וזמר הנשמה אלו בלאק.
העונה הראשונה זכתה לביקורת מעורבות ודורגה 59/100 בשקלול ציוני הביקורות.
איך להצליח בעסקים מבלי להתאמץ הוא מחזמר שנוצר על ידי פרנק לויסר ונכתב על ידי אייב בורוז, ג'ק ויינשטוק ווילי גילברט.
המחזמר מבוסס על ספר באותו שם שיצא לאור ב-1952 מאת שפרד מייד.
העלילה עוסקת בצעיר שאפתן בשם ג' פיירפונט פינץ', אשר בעזרת הספר "איך להצליח בעסקים מבלי להתאמץ" מתקדם ממשרה של מנקה חלונות, עד למשרת יו"ר מועצת המנהלים של חברת World Wide Wicket.
ההצגה המוזיקלית, בכיכובם של רוברט מורס ו, הועלתה לראשונה בניו יורק, בתיאטרון שברחוב 46 אשר בברודוויי, ב-14 באוקטובר 1961, ורצה במשך 1,417 הופעות.
ההצגה זכתה בשבעה פרסי טוני, בפרס New York Drama Critics' Circle ובפרס פוליצר לדרמה לשנת 1962.
בשנת 1967 סרט קולנוע המבוסס על המחזמר, באותו השם, הופק והופץ על ידי יונייטד ארטיסטס, בו השתתפו רוברט מורס ו, באותם התפקידים שביצעו על במת התיאטרון.
בשנת 1995 המחזמר הועלה מחדש, באותו התיאטרון ברחוב 46 בו עלה לראשונה כהפקה המקורית (אשר שינה מאז את שמו לתיאטרון ריצ'רד רוג'רס), ורץ במשך 548 הופעות.
בהפקה זו כיכבו מתיו ברודריק ומייגן מולאלי.
במלאת 50 שנה למחזמר, הוא הועלה פעם נוספת על בימות ברודוויי, בהפקה בבימויו של רוב אשפור ובכיכובם של דניאל רדקליף ו.
הפקה זו עלתה ב-27 במרץ 2011, ורצה במשך 473 הופעות בתיאטרון אל הירשפלד.
לאחר מכן, השחקנים דארן כריס וניק ג'ונאס החליפו אותו.
ג'יי פיירפונט פינץ', מנקה חלונות, קורא בספר "איך להצליח בעסקים מבלי להתאמץ".
"קול" בספר אומר לו שהוא יצליח אם הוא יקבל את עצתו, ופינץ' נכנס לחברת "הפשפש בעולם הרחב" על מנת לחפש עבודה.
פינץ' פונה לג'יי ביי ביגלי, נשיא החברה, שמפנה אותו למר בראט.
רוזמרי פילקינגטון, מזכירה צעירה ונאה, עוזרת לפינץ' לפגוש את מר בראט.
פינץ' מספר לו ששלחו אותו אליו, ובראט נותן לו עבודה בחדר הדואר, שם הוא עובד עם באד פראמפ, אחיין של מר ביגלי.
בינתיים, רוזמרי חולמת על חיים עם פינץ' בפרברים.
העובדים העייפים ממהרים להגיע להפסקת הקפה שלהם, אך באד לוקח את הכוס האחרונה.
בחדר הדואר, פינץ' מקבל עצה ממר טווימבל, שמספר לו את הסוד לאריכות ימים בחברה.
טווימבל מקודם לראש המחלקה למשלוחים, ויש לבחור מחליף כראש חדר הדואר.
הספר מזהיר את פינץ' שלא להישאר בחדר הדואר זמן רב מדי, ולכן פינץ' ממליץ על באד במקום על עצמו.
טווימבל מסרב לקדם את באד פראמפ, אבל באד מבטיח להיות עובד טוב.
מר בראט, שמתרשם מפינץ', מציע לו עבודה כמנהל זוטר.
אישה בשם היידי רו, הפילגש הסודית של מר ביגלי, מתקבלת לעבודה כמזכירה.
ביומה הראשון של עבודתה, העובדים נמשכים באופן מיידי אליה, אבל מר בראט מזהיר אותם מפני ניצולה.
פינץ' לומד מגברת ג'ונס, שביגלי הוא בוגר מכללת אייבי אולד.
במעלית, בסוף יום העבודה, חברה של רוזמרי בשם סמיטי, מנסה לעזור לה להתקרב לפינץ'.
באד נתקל בביגלי ובהיידי ומבין את יחסיהם, וביגלי מעניק לו קידום.
פינץ' מגיע מוקדם בשבת בבוקר ומסדר את המשרד, כך שזה ייראה כאילו הוא עבד כל הלילה.
ביגלי מאמין לתחבולה של פינץ', וזה משכנע את ביגלי שהוא גם בוגר של אייבי אולד.
ביגלי מתעקש שפינץ' יבוא למשרדו.
בעזרתו של הספר, פינץ' מבין שהיידי חייבת להיות הפילגש של ביגלי ושולח אותה לסידורים אצל גאטש, בידיעה שגאטש ינסה להתחיל איתה.
גאטש נופל בפח, והוא נשלח לוונצואלה, ופינץ' מקודם לתפקידו.
בקבלת הפנים לראש החדש של מחלקת הפרסום דניאל אובינגטון, רוזמרי מקווה להרשים את פינץ' עם שמלתה החדשה בשם "פריז המקורית", אבל כל שאר הנשים מגיעות לקבלה לבושות באותה השמלה.
באד מתכנן שביגלי יתפוס את פינץ' בעודו מתנשק עם היידי רו במשרדו, אך לאחר שפינץ' מנשק את היידי, הוא מבין שהוא בעצם מאוהב ברוזמרי.
אחרי כמה סיבוכים, באד וביגלי נכנסים למשרד, בדיוק כאשר פינץ' מנשק את רוזמרי.
אובינגטון נאלץ להתפטר כשביגלי לומד, כי הוא בוגר בית ספר מצפון המדינה, יריבתה המרה של אייבי אולד.
ביגלי שם את פינץ' בתור סגן נשיא אחראי על פרסום.
ביגלי משאיר את פינץ' ורוזמרי להצהיר על אהבתם זה לזה, ואילו באד פראמפ נודר לנקום.
מספר ימים לאחר מכן, רוזמרי מרגישה מוזנחת על ידי פינץ'.
היא מחליטה לפרוש, אך חברותיה משכנעות אותה להישאר.
הספר מזהיר את פינץ' כי משרת סגן הנשיא של מחלקת הפרסום היא עמדה רעה.
באד פראמפ מספר לפינץ' על הרעיון שלו "לצוד אוצרות".
פינץ' מקבל את הרעיון, מבלי לדעת שביגלי כבר שמע את הרעיון ודחה אותה.
פינץ' נעזר ברוזמרי, שמספרת לו שהיא תישאר איתו ולא משנה מה יקרה.
היידי מספרת לביגלי שהיא אומללה, והיא רוצה לעזוב לקליפורניה.
ביגלי מפציר בה להישאר ואומר לה שהוא אוהב אותה, והיא מסכימה להישאר.
בשירותי העובדים, פינץ' נותן לעצמו שיחת מוטיבציה.
פינץ' מציג את הרעיון "שלו" לביגלי: הוא יחביא 5,000 מניות של חברת המניות בכל אחד מעשרת המשרדים ברחבי הארץ ויתן רמזים לצופי טלוויזיה למקום הימצאם.
ביגלי מקבל את הרעיון הזה כשפינץ' מסביר שכל רמז יינתן על ידי היידי רו.
במהלך המופע הראשון בטלוויזיה, היידי מתבקשת להישבע בספר התנ"ך שהיא לא יודעת את המיקום של הפרסים.
היידי נבהלת וחושפת את המיקום לצופי הטלוויזיה כולם, דבר הגורם לכל העובדים להרוס לגמרי את המשרדים, ולחפש את הפרסים.
יו"ר הדירקטוריון וואלי וומפר, מחכה במשרדו של ביגלי להתפטרותו של פינץ'.
רוזמרי שוב אומרת לפינץ' שהיא תעמוד לצידו, ולא משנה מה.
פינץ' מציין כי הוא כנראה יחזור לנקות חלונות.
וומפר נמשך לפינץ' היות שהוא גם היה מנקה חלונות והיה לו ספר.
פינץ' מאשים את הרעיון בבאד, ומזכיר כי באד פראמפ הוא אחיינו של ביגלי.
פינץ' אומר למנהלים שאף על פי שעולם העסקים הוא מקום מלא בבגידות ותחרותיות, צוות "הפשפש העולם הרחב" הוא כמו משפחה בשבילו, ובאד מפוטר היות שהוא אחיינו של ביגלי.
ביגלי נשאר הנשיא, וומפר פורש כדי לטייל בעולם עם אשתו החדשה היידי, ופינץ' הופך ליו"ר הדירקטוריון.
רוזמרי עומדת לצידו ומעוררת אותו בטעות לשאוף לנשיאות ארצות הברית.
באד פראמפ מקבל עבודת ניקוי חלונות, ונשבע לנקום בפינץ'.
בישראל עלתה ההצגה בפברואר עד מרץ 1965 בתיאטרון אלהמברה בהפקתו של גיורא גודיק, בבימוי של הארי וולבור ובתרגומם של חיים חפר ואהרן מגד.
ביוני 2024 קבוצת התיאטרון האופרה הקלה בנגב העלתה את ההצגה בערב בכורה באופקים.
בשנת 1967 הוציאה יונייטד ארטיסטס את הסרט "איך להצליח בעסקים מבלי להתאמץ" - עיבוד קולנועי למחזמר בבימויו של דייוויד סוויפט.
רוברט מורס, , (שהחליפה את בתפקיד רוזמרי במהלך תקופת ההרצה של המזחמר בברודוויי), סאמי סמית' ו הופיעו בסרט באותם התפקידים שהופיעו בגרסה הבימתית.
בוב פוסי, שהיה כוריאוגרף ההפקה הבימתית שב לתפקיד הכוריאוגרף גם בעיבוד הקולנועי.
מספר משירי המחזמר הושמטו בגרסה הקולנועית, בהם "Love From a Heart of Gold", "Happy to Keep His Dinner Warm", "Cinderella Darling", "Paris Original" ו-"Coffee Break"', אם כי נוספו לדיאלוגים של הסרט מספר התייחסויות לחלק משירים אלו.
בסיום הסרט, באד פראמפ מופיע לצד כל שאר השחקנים בביצוע "The Company Way" בגרסת הסיום.
איך להיפטר מהבוס הוא סרט קומדיה שחורה אמריקאי משנת 2011, בבימויו של סת' גורדון.
הסרט נכתב על ידי מייקל מרקוביץ', ג'ון פרנסיס דיילי וג'ונתן גולדשטיין, והוא מבוסס על ספר מאת מייקל מרקוביץ'.
בסרט מככבים השחקנים: ג'ייסון בייטמן, צ'ארלי דיי, ג'ייסון סודייקיס, קווין ספייסי, ג'ניפר אניסטון וקולין פארל.
העלילה עוקבת אחר שלושה חברים, ניק, דייל וקורט, המחליטים לרצוח את הבוסים שלהם.
התסריט של מייקל מרקוביץ' נרכש על ידי חברת New Line Cinema בשנת 2005, והתחלת הפקת הסרט המתינה במשך שש שנים, בהם חיפשו מקומות צילום וכן היו שחקנים רבים שנבחנו לתפקידים בסרט.
כל זאת עד שנת 2010, שדיילי וגולדשטיין סיימו לכתוב את תסריט הסרט, והסרט לבסוף נכנס לתהליך הפקה.
כמו כן, הסרט היה הסרט הראשון בכל הזמנים בסוגת הקומדיה השחורה שהרוויח סכום כסף כזה בקופות, והוא עקף את הסרט "מלחמת רוז ברוז" שהחזיק בתואר.
הסרט גרף מעל 209 מיליון דולרים ברחבי העולם.
הסרט התקבל בקבלת פנים וביקורות חיוביות, וכמה מבקרים שהיללו את צוות השחקנים.
הביקורת על עלילת הסרט הייתה מעורבת יותר.
כמה מבקרים הרגישו שהעלילה הייתה מותחת ומושכת, שההומור בוצע היטב, בעוד שאחרים הרגישו כי הבדיחות היו גזעניות, הומופוביות ולועגות כלפי נשים.
סרט ההמשך יצא בשנת 2014.
ניק הנדריקס ודייל ארבוס הם חברים הבזים לבוסים שלהם.
ניק עובד בחברה לפיננסים בשביל דייוויד הארקן, אשר מעביד אותו כדי שיחשוב שיתן לו קידום, ולבסוף נותן את הקידום לעצמו.
דייל הוא שינן שמוטרד מינית על ידי הבוסית שלו, ד"ר ג'וליה האריס.
היא מאיימת לספר לארוסתו (לינדסי סלואן) שהוא קיים עימה יחסי מין (מה שלא קרה), אלא אם כן יקיים איתה.
החבר של ניק ודייל, קורט בוקמן, נהנה לעבוד בשביל ג'ק פאלט (דונלד סאת'רלנד), אלם לאחר שג'ק מת, בובי, בנו המכור לקוקאין של ג'ק, השתלט על החברה.
בלילה, שיכור, קורט מספר בדיחה ואומר לחבריו שחייהם יכולים להיות מאושרים וטובים יותר, אם הבוסים שלהם כבר לא יהיו בסביבה.
בהתחלה היססו, אבל בסופו של דבר הם מסכימים לעשות זאת.
בחיפוש אחר רוצח שכיר, השלישייה פוגשים את דין "מאדרפאקר" (Motherfucker) ג'ונס (ג'יימי פוקס), אסיר לשעבר שמסכים להיות "יועץ הרצח" שלהם.
ג'ונס טוען כי דייל, קורט וניק צריכים להרוג את הבוסים שלהם, אבל בדרך כזו שהמוות יראה כמו תאונה.
השלושה מגיעים לביתו של בובי, וקורט גונב את הטלפון של בובי.
הם ממשיכים לביתו של הארקן.
קורט וניק נכנסים פנימה בזמן שדייל מחכה במכונית.
הארקן חוזר לביתו ומתעמת עם דייל על כך שלכלך את המדרכה, אולם לפתע יש לו התקף אלרגיה מהריח של הבוטנים שדייל אכל.
דייל מציל את הארקן על ידי דקירתו בתרופה שנתן לו הארקן.
ניק וקורט חושבים כי דייל דקר את הארקן למוות ונמלט.
קורט בטעות, בלי ששם לב, הפיל את הטלפון של בובי בחדר השינה של הארקן.
אשתו של הארקן, רונדה (ג'ולי בואן), מודה לדייל על כך שהציל את בעלה, וגורמת לבעלה לקנא ולחשוב שיש לה רומן עם דייל.
בלילה הבא, קורט מתצפת על ביתה של ג'וליה, אבל היא מפתה אותו ומקיימת איתו יחסי מין.
ניק ודייל ממתינים מחוץ לבתים של בובי והארקן ומתחייבים לבצע את מעשי הרצח.
הארקן מוצא את הטלפון של בובי בחדר השינה שלו וחושד שהיה לו רומן עם רונדה, והוא משתמש בו כדי למצוא את הכתובת לבית שלו.
הוא נוסע לביתו של בובי ורוצח אותו, וניק היה עד לכך.
ניק בורח מהמקום ונוהג במהירות מופרזת, בעוד שמצלמת התנועה, בלי ששם לב, מצלמת אותו.
השלושה נפגשים כדי לדון כיצד הם ממשיכים בתוכניתם.
הם נעצרים על ידי המשטרה, שהגיעו לידה התצלומים שניק נהג במהירות בקרבת ביתו של בובי, דבר שהופך אותם לחשודים ברצח שלו.
מפאת חוסר הראיות, המשטרה נאלצת לשחרר את השלושה לחופשי.
השלישייה מתייעצת עם דין ג'ונס שוב, אולם הם גילו שהוא לא הרג אף אחד בחייו, אלא הוא נכנס לכלא בעקבות צילום וידאו פיראטי.
הם מחליטים לבצע את האופציה היחידה שנשארה להם, והיא לגרום להארקן להתוודות ובסתר להקליט אותו.
השלושה בטעות מחבלים במסיבת הפתעה ליום הולדתו של הארקן.
ניק ודייל משכנעים את הארקן להתוודות על רצח בובי לפני ששמו לב כי מכשיר ההקלטה נמצא בכלל בכיסוי של קורט, שבמקביל מקיים יחסי מין עם רונדה.
הארקן מאיים להרוג את כל השלושה כיוון שניסו לסחוט אותו.
הם בורחים ברכב והארקן רודף אחריהם.
קורט מבקש מהנווט האוטומטי ברכבו עזרה כדי שיוציא אותם מהצרות.
במחשבה שהשלושה ביצעו פשע, הנווט משבית את המכונית של קורט, דבר המאפשר להארקן לתפוס את השלושה ואיים עליהם בנשקו.
הארקן יורה לעצמו ברגל כדי להפליל את השלושה בכך שירו בו וכן ברצח בובי.
המשטרה עוצרת את ניק, דייל וקורט, אולם הנווט מודיע כי כל מה שקרה מוקלט.
הארקן נידון ל-25 שנות מאסר, בעוד שהשלושה משתחררים וזכאים מכל אשמה.
ניק מקודם לנשיא החברה תחת המנכ"ל המתעלל שלו (בוב ניוהארט); קורט שומר על משרתו תחת בוס חדש; ודייל מסכים לג'וליה לקיים איתו יחסי ומין ו"להטריד" אותו מינית, בזמן שללא ידיעתה, דין ג'ונס בסתר מצלם את המעשה.
דייל אומר לג'וליה שאם היא תטריד אותו שוב, הוא יפיץ את הסרטון.
ג'ייסון בייטמן בתפקיד ניק הנדריסק.
מנהל בחברת פרסום שנמצא במניפולציה מצד הבוס שלו.
הבוס שלו מדרבן אותו לעבוד שעות נוספות ובסופי שבוע תמורת הקידום הנחשק שהוא רוצה מאוד לקבל, אולם לבסוף מבין כי הוא לעולם לא התכוון לתת לו אותו.
מרקוביץ' כתב את התפקיד במיוחד עבור בייטמן.
צ'ארלי דיי בתפקיד דייל ארבוס.
עוזר לרופא שיניים שמוטרד מינית על ידי הבוסית שלו.
הוא מתואר כ"רומנטיקן חסר תקנה" באהבה שלו עם ארוסתו.
אשטון קוצ'ר היה במגעים לקבלת התפקיד, בשתי נקודות במהלך תהליך ההפקה של הסרט.
כיום נחשב בעקבות השתתפות בסרט "הולכים את המרחק", יחד עם סודייקיס בשנת 2010. רויטרס דיווחה כי אנשי התעשייה האמינו שתפקידיו יאפילו גם על הכיכוב בסרט "איך להיפטר מהבוס".
ג'ייסון סודייקיס בתפקיד קורט בוקמן.
מנהל חשבונות בחברת כימיקלים, אשר נאלץ להתמודד עם הבוס החדש שלו, מכור לסמים, לאחר שהבוס האהוב שלו מת.
ג'ניפר אניסטון בתפקיד ד"ר ג'וליה האריס.
מרקוביץ' ביסס את הדמות על בוסית שהייתה לו, בטענה שהיא הייתה "מאוד אגרסיבית מבחינה מינית עם כולם".
בעת כתיבת התסריט, התפקיד שמרקוביץ' כתב היה מיועד לאניסטון.
הוא הצהיר: "הבוסית נראית יותר כמו קרואלה דה-ויל.
זה היה כמו פלירטוט עם קורי עכביש.
אז אני החלטתי לטובת הסרט שנלך עם ג'ניפר אניסטון".
אניסטון התעקשה לצבוע את השיער שלה בגילום התפקיד מבלונדיני לברונטי, כיוון שרצתה להיראות שונה משחקניות אחרות ששיחקו.
קולין פארל בתפקיד בובי פאלט.
מתואר כ"נצר חמקמק", וכ"אידיוט מושחת ודפוק שאחראי על דברים וברור שאין לו מושג מה הוא עושה".
פארל הסביר את המוטיבציה שהוא נתן לתפקיד, באומרו: "הבחור הזה חושב שהוא מתנת האל לנשים, מתנת האל לאינטלקט, להומור, לסצנת המועדונים, לכל דבר.
זה הכול חלק מהתחושה הגרנדיוזית שלו בהערכה עצבית, שכנראה מקנה תחושה עמוקה יותר של הווית אכזבה לאביו וקנאה על היחסים של אביו עם קורט, וכל מיני דברים אחרים.
עם פאלט, סת' נתן לי להשלים את האפשרות לפעול באופן אידיוטי עד כמה שאפשר." פארל תרם באופן משמעותי למראה של הדמות שלו, בייחוד על התספורת של השיער שלו, כרס וזיקה לדרקונים סיניים.
קווין ספייסי בתפקיד דייוויד הרקין.
טום קרוז, פיליפ סימור הופמן וג'ף ברידג'ס כבר הגיעו אל New Line Cinema כדי לקחת את התפקיד, שתואר כ"מניפולטור קשוח עם אישה אטרקטיבית".
ספייסי נרשם לתפקיד ביוני 2010. התפקיד של דייוויד הרקין הוא חלק בלתי נפרד מהסרט.
גורדון ציין כי הדמות היא מיזוג של כמה בוסים אמיתיים (ולא איש אחד ויחיד), כדי למנוע טענות.
ג'יימי פוקס בתפקיד דין "מאדרפאקר" ג'ונס.
השם המקורי, "דין 'מוצץ את הזין' ג'ונס", שונה על פי בקשתו של פוקס, עם המפיק ג'יי שטרן, כיוון שפוקס ציין כי הרגיש שזה עבר את הגבול.
השם הנוכחי היה אמור להיות כפוף לשינוי נוסף לפני שחרורו של הסרט.
פוקס תרם למראה של הדמות שלו, בעיקר בקעקוע הקרקפת שלו באופן מלא ובסגנון בגדים "רטרו".
פוקס תיאר את המראה כ"בחור שאולי נכנס לכלא לרגע וכעת הוא גר בכמוסת הזמן שלו.
כשהוא יצא הוא חזר מיד לבגדים שהוא חשב שיהיה לו חם כשהוא ילבש אותם".
במהלך שש השנים של תהליך ההפקה של הסרט, כמה שחקנים היו במשא ומתן כדי לככב בו, בהם: אוון וילסון, וינס ווהן, מתיו מקונוהיי, ראיין ריינולדס, פטריק דמפסי וג'וני נוקסוויל.
ב-27 ביולי 2010, אייזיאה מוסטפא אושר להצטרפות לצוות השחקנים.
מוסטפא צוטט כשאמר: "זה תפקיד קטן יותר".
ג'ולי בואן משחקת בסרט את רונדה, אשתו של הרקין.
בואן אמרה כי הדמות שלי "עשויה להיות או לא עשויה להיות מופקרת".
הדמות מתוארת ככזו שגורמת לבעלה לקנא בה בכוונה.
יואן גראפוד שיחק כזונה ממין זכר אשר הוזמן לשלושת החברים בטעות.
לינדזי סלואן מופיע כסטייסי ארוסתו של דייל.
ביירן מגלם את קני סומרפלד, מנהל השקעות לשעבר, והשחקנים ונדל פירס ורון וייט מגלמים צמד שוטרים.
בוב ניוהארט מגלם את המנכ"ל המתעלל החדש של חברת "קומנדיין"- לואיס שרמן.
דונלד סאת'רלנד מגלם בסרט את תפקידו של ג'ק פאלט, אביו של בובי.
ג'ון פרנסיס דיילי, התסריטאי של הסרט, משתתף בסרט ומגלם את דמותו של השותף של ניק בעבודתו.
התסריט של מרקוביץ' בסרט "איך להיפטר מהבוס" נמכר במכירה פומבית ל-New Line Cinema על ידי חברת הבידור של ברט רטנר - "Rat Entertainment" בשנת 2005. רטנר בתחילה היה מעוניין לביים את הסרט, אבל לבסוף ויתר כיוון שעסק בבימוי הסרט "מיליארד סיבות לשוד".
פרנק אוז ודייוויד דובקין היו במגעים ישירים לבימוי הסרט.
ג'ון פרנסיס דיילי וג'ונתן גולדשטיין כתבו את התסריט בשנת 2010, ובאותה שנה החל תהליך יצירת הסרט בבימויו של גורדון.
מעצב התפאורה בסרט, שפרד פרנקל, טען כי ניסה ליצור סביבות תפאורה שונות ככל שניתן, למשרדים ולבתים של הבוסים ושלושת העובדים.
מקום עבודתם של ניק והרקין הוא חברת "קומנדיין", שעוצבה כדי "להגביר את אי הנוחות והחרדה של עובדים זוטרים, אשר נמצאים בחדר אחד גדול ומבוקרים על ידי הבוס, היושב בתוך המשרד הפינתי הגדול שלו, שמשקיף על חדר זה".
צוות העיצוב של הסרט נפגש עם בעלי חברות פיננסים כמו שבסרט, כדי ללמוד על הארכיטקטורה של המשרדים שלהם כדי ליצור עיצוב חזותי המתאים, החל מהעובד הזוטר ועד למשרד המנכ"ל.
מעצב התלבושות בסרט, קרול ראמזי, עבר עם פרנקל ומעצב הסט יאן פאסקל, כדי להתאים את החליפה של הרקין לצבעים של משרדו – כחול ואפור קרירים.
הבית של הרקין – "באותה מידה חסר חוֹם" כמו המשרד, אולם מעוצב יותר ושופע, כולל דיוקן ענקי שלו מצולם יחד עם "אשת הפרס" שלו.
עיצוב המשרד של ג'וליה היה, כפי שתואר – "אתגר", יצירה של "אווירה חושנית" למרפאת השיניים.
פרנקל פנה לעיצוב דרך המנטליות של ג'וליה, באומרו, "היא סוג א' במקצועניות במשחק שלה, והיא אוהבת לשחק בחתול ועכבר, כך שזו תהיה סביבה מבוקרת לחלוטין, עם פתחים ונוף לחדרים האחרים – כך שהיא תמיד יודעת מה קורה.
זה מאוד מתוכנן, עם תמונות עשירות וצלילים, יצירות אומנות מפוארות ועדיני תאורה – כל אלה מרגיעים עד שאתה נכנס למשרד הפרטי שלה.
התריסים סגורים, דלתות עם מנעולים אוטומטיים, ואתה חושב לעצמך – זה 'בית המקדש של האבדון'." המשרד דומה לבית של הדמות, העיצוב של הבית הוא בעל חלונות רחבים המשקיפים על הרחוב, כדי "שיעניק לה את ההזדמנות להיחשף מתי שהיא לא יכולה לעשות זאת בעבודתה".
הסביבה של בובי עוצבה עם יותר ניגודים, הדמות נהייתה חדשה באזור עבודתה.
פרנקל תיאר את הניגודים הללו כ-"החברה משקפת את המגע האנושי (של ג'ק פאלט), ואילו הבית (של בובי פאלט) הוא מקום חסר בושה לעצמו ולתיאבון הרברבני שלו".
פרנקל המשיך, "זה כולל ערבוב של דברים אקזוטיים וארוטיים, בעיקר עם מוטיבים מצריים ואסיתיים משנות השמונים באווירה של מועדון הלילה הפופולרי סטודיו 54, דוג'ו מאולתר, המון מראות ומיטות עיסוי".
חלקים מסוימים של עיצוב הבית סופקו על ידי פרשנותם של גורדון ופארל על הדמות וה"התאהבות" שלו באמנויות לחימה וה"הזיות בעלות התעוזה" שלו.
הצילומים של הסרט "איך להיפטר מהבוס" התקיימו באזור לוס אנג'לס.
צוות ההפקה ניסה למצוא מקומות "שאנשים לא ראו אותם כבר מאה פעמים בטלוויזיה ובקולנוע", בעיקר כדי לגרום לסרט להיראות כאילו הוא לוקח מקום בכל מקום באמריקה, "שבו אנשים מנסים לרדוף אחר החלום האמריקאי אבל נעצרים על ידי בוס נוראי ומתעלל".
הסצנות בחברה "קומנדיין" צולמו בבניין משרדים בטורנס, קליפורניה, עם צוות בניית הסט על רצפה "פנויה".
לחברת "פאלט כימיקלים", צוות ההפקה מצא מקום בסנטה פה ספרינגס, ובו צינורות ומכולות שמתאימים מאוד למפעלים לכימיה, ומסביב מתקני ניקוי עם מים ומתקני אחסון.
כדי לנצל את הדימויים שמסביב, במחסן נדרשה סדרה מקיפה של שיפוצים, כולל חיתוך חלונות בתוך קירות הבטון ויצירת פתחים חדשים כדי לאפשר ולספק תפאורה חיצונית אל סצנת הסיום של הדמות של סאתרלנד.
Friday's" בלוס אנג'לס, הייתה בסרט הבר שבו ביקרו ניק, דייל וקורט; בעוד הסצנה שבה נפגשו השלושה עם דין ג'ונס בבר הייתה במרכז העיר לוס אנג'לס.
הסרט צולם באמצעות מצלמה דיגיטלית בשם "Panavisiom Genesis".
גורדון עודד את השחקנים לאלתר, אף על פי שאניסטון טענה שאין להיות ביתרון על ההצעה של עמיתיה, באומרה, "הדיאלוג שלי היה פשוט כוריאוגרפיה יפהפייה שלא הייתי צריכה לעשות הרבה".
הפסקול של הסרט הולחן על ידי המלחין עטור השבחים כריסטופר לנרץ.
המוזיקה נתרמה על ידי מייק מק'ריידי מלהקת פרל ג'אם, סטפן לזארד מלהקת דייב מת'יוס בנד ומוני מארק - משתף פעולה עם ההרכב ביסטי בויז.
מק'ריידי, לזארד ומארק עבדו עם המוזיקאים מאט צ'מברלין, דוד לביטה, אהרון קפלן, ויקטור אינדריזו, כריס צ'ייני, דייבי צ'גווידן וה-DJ צ'יפשוט כדי לפתח את פסקול הסרט.
תרומות גדולות לפסקול הסרט נתרמו על ידי מוני מארק בכתיבת השירים, מק'ריידי ולביטה על הגיטרה, צ'ייני ולזארד על הבס, אינדריזו על התופים וה-DJ צ'יפשוט על הפונוגרף.
לנרץ הקליט את פסקול הסרט באולפן ההקלטות המפורסם "The Village" במערב לוס אנג'לס וכן באולפן ההקלטות קפיטול רקורדס.
לנרץ ניסה להישאר "אותנטי" לגבי ההתקדמות של הדמויות מעובדים ממוצעים לרוצחים מחושבים.
כדי להשיג מטרה זו, הוא החליט שפסקול הסרט יהיה הקלטה דיגיטלית, במקום הקלטה של השירים בקלטת אנלוגית, בכוונה כדי שכל תו מוזיקלי ישמע כאילו הוא מושמע דרך תקליט.
הוא הסביר: "הרעיון היה להרכיב להקה שיכולה להקליט יחד באותה הדרך שהיא יכולה להוציא אלבום.
זה לא נגמר בהפקה דיגיטלית בכל דרך.
זה חצוף, רועש ומלא ברהב וזחיחות.
ידעתי שאם נוכל לרתום חלק מהקסם הקולי הזה בסרט, ולאחר מכן את הקשיחות והביטחון של המוזיקה שבאים כנגד בייטמן, סודייקיס וצ'רלי הבאים להדגיש ולרומם את ההומור במצבים המתרחשים לשלושה בסרט".
לנרץ המשיך, "אנו במעקב באמצעות התוכנה "Pro Tools" שבה אנו מקבלים את הקול העבה, ועושים כל בחירה על סמך הרגשה ולא על סמך שלמות.
אנחנו אפילו השתמשנו באחד המוצרים של חברת "Wurlitzer" האמריקנית שמוני מארק ניגן על פי הסגנון של באק- ,Where It's At'..."
"איך להיפטר מהבוס: פסקול הסרט המקורי" יצא בפורמטים פיזיים ודיגיטליים ב-5 ביולי 2011, על ידי חברת "WaterTower Music".
הפסקול של הסרט מורכב מ-33 רצועות שאורכן הכולל הוא 63 דקות.
הבכורה העולמית של הסרט התקיימה ב-30 ביוני 2011, ב-"TCL Chinese Theatre", בהוליווד, קליפורניה.
"איך להיפטר מהבוס" יצא לאקרנים ב-8 ביולי 2011 בארצות הברית וקנדה ב-3,040 בתי קולנוע.
ביום הראשון להקרנה של הסרט רשם הסרט הכנסות של 9.9 מיליון דולרים.
בסוף השבוע הראשון של הקרנת הסרט, הסרט הכניס סך הכול 28,302,165$
הסרט קיבל מספר מועמדויות לפרסים, לרבות פרס "Satellite" לשחקן המשנה הטוב ביותר לקולין פארל, ושלוש מועמדויות לפרסי הקומדיה של שנת 2012, כולל השחקן הקומי בייטמן, השחקנית הקומית אניסטון, וסרטי הקומדיה הטובים ביותר.
פארל ואניסטון היו גם מועמדים ל"טובים ביותר על המסך" בטקס פרסי הסרטים של MTV לשנת 2012, ואניסטון זכתה בפרס.
סת' גורדון אישר בחודש יולי 2011, כי התנהלו שיחות ודיונים לגבי סרט המשך, בעקבות ההצלחה הכלכלית של הסרט בארצות הברית.
גורדון אמר: "כן, אנחנו בהחלט כבר דנו בנושא זה.
הסרט התקבל בצורה טובה מאוד בארצות הברית, אז זה נהפך למאמץ מרוכז יותר עכשיו, שאנו מנסים להבין מה יכול להיות ההמשך." ב-4 בינואר 2012 אושר כי סרט המשך ייצא לפועל בעתיד, וכי גולדשטיין ודיילי ישובו לכתוב את התסריט.
New Line Cinema דיווחו כי הם במשא ומתן עם גורדון כדי שיביים את הסרט הבא, וכן השחקנים בייטמן, דיי וסודייקיס צפויים לחזור לתפקידיהם.
ב-27 בפברואר 2012, אושר כי גולדשטיין ודיילי בתהליכים של כתיבת התסריט החדש.
במרץ 2013, גולדשטיין ודיילי אישרו כי הם הגישו טיוטות של תסריטים רבים לסרט ההמשך, והייצור יתחיל מיד בסיום השלמת התקציב הדרוש.
מאוחר יותר באותו החודש בייטמן, דיי וסודייקיס אושרו לשחק שוב בתפקידיהם בסרט ההמשך, ועם פוקס עדיין מתקיים משא ומתן כדי שיחזור.
הסרט שוב יהיה בבימויו של גורדון, המופק על ידי ברט רטנר וג'יי שטרן, והצילומים אמורים להתחיל בסוף קיץ 2013.
סרט ההמשך "איך להיפטר מהבוס 2" (Horrible Bosses 2) יצא לאקרנים ב-26 בנובמבר 2014, כשמרבית צוות השחקנים מהסרט הראשון חוזר לגילום דמויותיהם גם בסרט השני, אלה כוללים גם את כריס פיין בתפקיד רקס, כריסטוף ואלץ בתפקיד המשקיע ואביו של רקס וג'ונתן בנקס בתפקיד הבלש הארקן.
צילומי הסרט נערכו בקליפורניה בין ספטמבר 2013 ליוני 2014.
איך שהשמש תזרח הוא אלבום האולפן הרביעי של הזמרת-יוצרת קרן פלס.
האלבום יצא לאור ב-1 ביולי 2013, על ידי חברת התקליטים הד ארצי.
מן האלבום יצאו לאור הסינגלים "לייק וואנקה", "כלום לא טעים", "השעות המתות" "גם אני" ו"רק שתבואי".
תאריך יציאהשירמיקומי שיא 23 בדצמבר 2012לייק וואנקהמקום 1 ברשת ג', מקום 4 בגלגלצ, השיר השני הכי מושמע השנה, מקום 32 במצעד השנתי של גלגל"צ 3 במרץ 2013כלום לא טעיםמקום 13 ברשת ג' 21 באפריל 2013השעות המתותמקום 7 ברשת ג'2 ביוני 2013גם אנימקום 5 בגלגלצ29 בספטמבר 2013רק שתבואי
איך סטארבקס הצילה את חיי: בן טובים לומד לחיות כמו כולם (במקור: How Starbucks Saved My Life: A Son of Privilege Learns to Live Like Everyone Else) הוא ספר זיכרונות מאת מייקל גייטס גיל המתעד את מסעו ממעמד גבוה כבכיר בחברת הפרסום J.
טום הנקס שקל להפיק סרט קולנוע מהספר, והבמאי גאס ואן סנט היה גם הוא במגעים לביים.
גיל הוא בנו של כתב הניו יורקר המפורסם ברנדן גיל, ואחיו של צ'ארלס גיל, מחבר הספר The Boozer Challenge מ-1989.
בגיל חמישים, למייקס גייטס גיל היה הכל: אחוזה בפרברים, אישה וילדים אוהבים, משכורת בעלת שש ספרות והשכלה של ליגת הקיסוס.
אולם בתוך שנים ספורות, הוא איבד את עבודתו, התגרש ואובחן שיש לו גידול מוחי.
ללא כסף או ביטוח בריאות, הוא התקבל לעבודה בסטארבקס ועבר מארוחות צהריים יקרות לקרצוף שירותים, מלקבל שירות ללשרת.
לאחר זמן הוא מתוודע למורה שמראה לו איך נראים באמת החיים הטובים.
נראה שלשניים אין דבר במשותף.
היא אפרו-אמריקאית צעירה, בתו של מכור לסמים.
הוא רגיל להיות הבוס אבל נמצא תחתיה עכשיו.
בפעם הראשונה בחייו הוא חווה את חיי המיעוט המנסה בכוח לשרוד בעבודה חדשה ומאתגרת.
הוא לומד את הערך של עבודה קשה והשפלה, וכמו כן את המשמעות האמיתית של כיבוד אדם אחר.
מאחורי הקלעים של אחד מהעסקים הכי מסקרנים באמריקה, נולדת חברות מעוררת השראה, ותודות למדריכה הלא רגילה שלו, מייקל גיל חווה לבסוף תחושת ערך עצמי ואושר שמעולם לא הכיר.
"איך עושים תקליט" הוא פזמון שכתב יענקל'ה רוטבליט והלחין וביצע שמוליק קראוס.
השיר, שהתפרסם בשנת 1982 באלבום "גלגל מסתובב", עוסק בחוויות המשותפות של קראוס, רוטבליט ואחרים בבית הקפה הנודע "כסית".
כמו רוב שירי האלבום, את השיר עיבד מוזיקלית אילן וירצברג, עם דני פאר.
הוא שובץ כשיר החותם את האלבום בגרסתו המקורית.
השיר מספר את סיפור יצירתו של האלבום "גלגל מסתובב", שיצא לאור חמש שנים לאחר יציאתו של אלבום האולפן של קראוס, "מדינת ישראל נגד קראוז שמואל".
על פי המסופר בשיר, התקליט נולד כיוזמה של חבריו של קראוס שישבו עימו בקפה "כסית", ובהם משה איש כסית וחצקל איש כסית ().
חלק מהחברים אף תרמו מכספם להפקתו של האלבום ().
לאורך השיר מוזכרים רבים מיושבי "כסית" שהשתתפו בהפקת התקליט, וכן אחדים מעובדיו ומפוקדיו הקבועים של בית הקפה.
להלן הדמויות המוזכרות בשיר, לפי סדר הופעתן:
יבי – המשורר יונה בן־יהודה, חברו הקרוב של קראוס, שכתב את מילות כמחצית משירי האלבום
שמוליק קראוס – הלחין וביצע את כל שירי האלבום
חצקל איש כסית – מייסדו של "כסית"
מרסל קופמן – מלצר ותיק ומוכר ב"כסית"
משה איש כסית – בנו של חצקל ומנהל "כסית" בעת כתיבת השיר
דני פאר – פסנתרן ישראלי שניגן באלבום
אורי ליפשיץ – אומן ישראלי שאייר את עטיפת האלבום ()
סמי – שותפו לעסקים של שמעון קדם
שמעון קדם (צ'פאי) – איש עסקים מתחום הנדל"ן שנהג לפקוד את בית הקפה
יענקל'ה רוטבליט – פזמונאי ישראלי שכתב את מילות כמחצית משירי האלבום
תובל פטר – אקורדיוניסט להקת הנח"ל ()
צביה ליטמן – בתו של חצקל איש כסית
זהר לוי – מתופף ישראלי.
בשיר מוזכרים שניים משיריו המפורסמים של קראוס, "כל השבוע לך" ("החלונות הגבוהים", 1967) ו"שישי חם" ("מדינת ישראל נגד קראוז שמואל", 1977).
כמו כן כותב השיר רוטבליט מתייחס בהומור עצמי לעובדת היותו פיסח במשחק המילים .
בסיומו של השיר מופיע מקטע בן כדקה אחת, שבו נשמע משה איש כסית מחקה את אביו חצקל ומתייחס בהומור להתרחשויות ב"כסית".
בין היתר מוזכרים בדבריו אריק איינשטיין ואורי זוהר, אגב התייחסות הומוריסטית לחזרתו בתשובה ().
שמוליק קראוס ביצע את השיר בשנת 1982, בתוכניתו של מני פאר, ששודרה בערוץ הראשון, יחד עם משה איש-כסית, יבי, ויענקל'ה רוטבליט, המדמים בשיר את בית הקפה "כסית".
השיר נכלל בשני סרטים תיעודיים הנוגעים וקשורים אף הם לבית הקפה המיתולוגי "כסית".
סרטו של צבי שיסל "יבי".
סרטו של מאיר סוויסה "כל אנשי כסית".
איך שהשמש תזרח הוא שמו של סיבוב הופעות של הזמרת-יוצרת קרן פלס.
סיבוב ההופעות נתמך על האלבום הרביעי של פלס, איך שהשמש תזרח וכן על אלבומיה הקודמים ושירים שכתבה לאחרים (מירי מסיקה, הראל סקעת ועוד).
סיבוב ההופעות החל בהופעה ב-16 באוגוסט בהבימה והמשיך כשנתיים, במהלכן עבר בכל רחבי הארץ.
הסיבוב היה אמור להסתיים ב-17 בספטמבר 2015 אך עקב הביקוש הרב נוספו עוד שלוש הופעות אחרונות ולבסוף הוא הסתיים ב-3 בנובמבר.
רק אלוהים ישפוט אותי (החל מיציאת הסינגל)
מיכאל פרוסט-בס (החל מ-2015 רק חלק מההופעות)
אסף רוט-כלי הקשה (חלק ממהופעות)
אירועים מיוחדים במהלך סיבוב ההופעות
במהלך הופעת הבכורה סיפרה פלס כי היא בהיריון.
היא המשיכה להופיע בזמן ההיריון עד שהגיעה לחודש תשיעי.
היא חזרה להופיע זמן קצר יחסית לאחר הלידה ומאז המשיכה להופיע.
פלס אירחה זמרים רבים במהלך ההופעות ביניהם:
דני סנדרסון - התארח פעמיים באמפי שוני.
שרו ביחד שירים שכתב ושר סנדרסון וכן שירים של קרן.
מתי כספי - התארח ב-26 ביולי 2014 בעומר וכן ב-22 באוגוסט ביחד עם נורית גלרון.
נורית גלרון - התארחה ב-22 באוגוסט 2014 ביחד עם מתי כספי.
עומר אדם - התארח במופע בהבימה בשנת 2015. שרו ביחד את השיר של עומר אדם "תל אביב" וכן את השירים "פיז'ו 92" ו"ואת" שכתבה והלחינה פלס.
מירי מסיקה - התארחה באמפי שוני.
במהלך ההופעה הן שרו שירים של קרן, שירים של מירי וכן שירים שקרן כתבה למירי.
בנוסף, קרן שרה לבד באותו המופע את השיר "אף אחת" של מסיקה.
בין הביקורות שנכתבו על המופע:
איך להינשא למיליונר הוא סרט קולנוע אמריקאי מסוגת קומדיה רומנטית משנת 1953 בבימויו של ג'ין נגולסקו.
נונלי ג'ונסון הפיק וגם כתב את התסריט אשר מבוסס על המחזה "The Greeks Had a Word For It" שנכתב על ידי זואי אקינס ועל הספר "Loco" של דל אונסון אי וקת'ארין אלברט.
בסרט מככבות בטי גרייבל, מרילין מונרו, ולורן באקול ומככבים ויליאם פאוול, דוד וויין, רורי קלהון, וקמרון מיטשל.
שמה של בטי גרייבל מופיע ראשון ברשימת הקרדיטים בסרט אך שמה של מרילין מונרו היה הראשון בכל פרסום אחר, כולל הטריילר.
אף על פי שהסרט היה הראשון אי פעם שצולם בשיטת סינמסקופ הוא היה השני שהוקרן בבתי הקולנוע בשיטה זו מכיוון שהסרט "הגלימה", אשר צולם באותו פורמט, פורסם מוקדם יותר באותה שנה.
בנוסף, הסרט היה גם הראשון בצבע בשיטת סינמסקופ ששודר בטלוויזיה ב-23 בספטמבר 1961 במסגרת "NBC Saturday Night at the Movies".
פסקול הסרט יצא על גבי דיסק על ידי Film Score Monthly ב -15 במרץ 2001.
שאטסי, לוקו ופולה הן שלוש חברות אשר שוכרות פנטהאוז מפואר בניו יורק מפרדי דנמרק אשר עבר לגור באירופה על מנת להתחמק מרשויות המס.
הנשים מתכננות להשתמש בדירה כדי למשוך גברים עשירים ולגרום להם להתחתן עימן.
כאשר המצב הכלכלי של השלישייה מתחיל ללחוץ והתוכנית לא מתקדמת כמתוכנן, שאטסי מוכרת כמה רהיטים של פרדי, בעל הבית, ללא ידיעתו.
גבר בשם טום ברוקמן מעוניין מאוד בשאטסי אך זו דוחה אותו מתוך מחשבה שהוא תפרן.
היא הודפת את חיזוריו פעם אחר פעם משום שהיא שמה את עיניה על אלמן מבוגר ואמיד בשם ג'יי.די הנלי.
כל אותו הזמן, טום, שהוא בעצם מאוד עשיר, לא מאבד את התעניינותו בה.
הוא מצליח לגרום לה להיפגש איתו מספר פעמים אך אחרי כל אחת מהפגישות שלהם, אליהן בקושי הסכימה להיענות, היא אומרת לו שהיא לא רוצה לראות אותו יותר משום שהיא מסרבת לעשות שוב את אותה הטעות ולהינשא לגבר עני, כמו זה ממנו התגרשה.
בה בעת, לוקו מכירה איש עסקים ממורמר בשם וולדו ברוסטר.
אף על פי שהוא נשוי היא מסכימה ללכת איתו לבקתה שלו במיין כשהיא סבורה שהיא תפגוש שם את חברי מועדון Elks.
כשהם מגיעים, לוקו מתאכזבת לגלות כי איש העסקים בסך הכול קיווה לנהל איתה רומן בבקתה עלובה ושהיא כלל לא הגיעה לוועידה היוקרתית לה ציפתה.
היא מנסה לעזוב אבל לחוסר מזלה היא תקועה במקום מהסיבה שהרכבת הבאה תגיע רק למחרת.
וולדו חוטף חצבת ועליו להישאר בבקתה עד שיבריא.
בזמן שוולדו מבריא, לוקו מתקרבת לבחור בשם אבן מתוך מחשבה שהוא הבעלים של רוב הקרקעות בסביבה.
היא מתחילה לפתח אליו רגשות והם מתארסים.
היא מאוד מתאכזבת כשהיא מגלה שהוא שומר יערות פשוט אבל היא מבינה שהיא באמת אוהבת אותו והיא מוכנה להתעלם מחסרונותיו הפיננסיים.
פולה סובלת מקוצר ראייה חמור אך לא מוכנה להרכיב את משקפיה בחברת גברים בטענה ש"גברים לא שמים לב לבחורות ממושקפות".
היא מולכת שולל אחרי בחור שמתחזה לטייקון נפט ערבי, בלי לדעת שהוא בעצם נוכל.
כאשר היא מגיעה לשדה התעופה לה גוארדיה כדי לפגוש אותו, היא עולה בטעות על הטיסה לקנזס סיטי במקום לאטלנטיק סיטי.
היא יושבת ליד גבר, אשר גם מרכיב משקפיים שמעודד אותה להרכיב את שלה.
מתברר כי הוא פרדי דנמרק, בעל הבית של הבנות, והוא בדרכו לקנזס סיטי כדי למצוא את הבנאדם שסיבך אותו עם מס הכנסה.
אין לו הרבה מזל בנושא הזה, אבל הוא ופולה מתאהבים ובסופו של דבר מתחתנים.
לוקו ופולה מתאחדות עם שאטסי ממש לפני חתונתה עם הנלי אשר ברגע האחרון מגיעה למסקנה שאינה תהיה מסוגלת להינשא לו ומודה בפניו שהיא בעצם מאוהבת בטום.
לאחר ביטול הנישואים להנלי, שאטסי וטום מיישרים את ההדורים ביניהם ומחליטים להתחתן כשהיא עדיין אינה מודעת לעובדה שהוא עשיר.
לאחר מכן, שלושת הזוגות המאושרים סועדים במזללה ואוכלים המבורגרים.
שאטסי מתלוצצת על מצבם הכלכלי הירוד של אבן ופרדי וכשהיא עוברת לדבר גם על טום, הוא כלאחר יד מודה כי הוא בעל הון של 200 מיליון דולר, ונותן פירוט של עסקיו ונכסיו אך אף אחד מן הנוכחים לא לוקח אותו ברצינות.
לאחר מכן הוא מבקש חשבון ושולף צרור עצום של כסף, מוציא ממנו שטר של אלף דולר ואומר לשף לשמור לעצמו את העודף.
שלוש הנשים הנדהמות מתעלפות ונופלות מהכיסאות ואז טום מרים כוסית לחיי נשותיהם חסרות ההכרה.
בטי גרייבל - לוקו דמפסי
מרילין מונרו - פולה דבובוואז
לורן באקול - שאטסי פייג'
דייוויד ווין - פרדי דנמרק
קמרון מיטשל - טום ברוקמן
אלכסנדר ד'ארסי - ג'יי סטיוארט מריל
פרד קלארק - וולדו ברוסטר
ויליאם פאוול - ג'יי.די הנלי
הקרנת הבכורה של הסרט הייתה ב-Fox Wilshire Theatre (כיום Saban Theatre), בבוורלי הילס, קליפורניה, ב- 4 בנובמבר 1953. הסרט זכה להצלחה קופתית כאשר הרוויח 7.5 מיליון דולר בארצות הברית ושמונה מיליון דולר ברחבי העולם, מה שהופך אותו לסרט השני הרווחי של פוקס המאה ה-20 באותה שנה (אחרי "הגלימה").
הסרט היה הרביעי הרווחי ביותר של שנת 1953, בעוד הסרט "גברים מעדיפים בלונדיניות" שיצא מוקדם יותר באותה שנה הגיע למקום התשיעי.
שנה טקס קטגוריה מועמדות הערות 1954 Writers Guild of America Award התסריט הטוב ביותר נונלי ג'ונסון 1954 פרס אוסקר עיצוב התלבושות הטוב ביותר - צבע צ'ארלס למר, ויליאם טרווילה 1955 פרס באפט"א לקולנוע הסרט הטוב ביותר מכל מקור איך להינשא למיליונר
"איך פגשתי את אמא" היא קומדיית מצבים של רשת CBS ששודרה בין השנים 2005–2014.
תיאודור אוולין "טד" מוסבי - ג'וש רדנור.
מוסבי משמש גם כמספר הסיפור מהעתיד, שמדובב על ידי בוב סאגט, אשר מספק את קטעי הקישור בעוד הוא מספר לילדיו העתידיים את "הגרסה הארוכה" של איך הוא פגש את אמא שלהם.
מוסבי הוא הדמות המרכזית של הסדרה.
נולד ב-25 באפריל 1978, בשייקר הייטס, אוהיו.
הוא בוגר אוניברסיטת וסליאן, ואדריכל.
אחרי שהחבר הטוב ביותר שלו מרשל אריקסון מתארס בפרק הפיילוט, מוסבי מחליט לנסות למצוא את הנפש התאומה שלו.
המסע הזה חושף את הכיוון הכללי של התוכנית, יחד עם מוסבי היחסים עם שאר הדמויות הראשיות מרשל אריקסון (ג'ייסון סיגל), לילי אולדרין (אליסון הניגן), רובין שרבטסקי (קובי סמולדרס) ובארני סטינסון (ניל פטריק האריס).
מרשל אריקסון - ג'ייסון סיגל.
מרשל הוא בן זוגה מימי הקולג' ובמהלך העונות גם בעלה של לילי אולדרין, והחבר הטוב ביותר של טד.
מרשל הוא עורך דין שחלומו הוא להציל את הסביבה, אך בגלל ההתמכרות של לילי לקניות מתחיל לעבוד בגוליית' הבנק הלאומי (GNB).
למרשל לא היו חברות נוספות פרט ללילי והוא מאוהב בה בצורה מוחלטת.
שירת בצבא ארצות הברית טרם לימודי המשפטים.
דמותו מוצגת כגבר משפחתי מאוד ומאוד חברותי ומוסרי.
הוא הגבוה ביותר בחבורה, ועדיין הנמוך ביותר במשפחתו.
רובין צ'ארלס שרבטסקי ג'וניור - קובי סמולדרס.
רובין היא בחורה שטד מתאהב בה בפרק הראשון.
בחורה יפה וכריזמטית שבניגוד לטד אינה מעוניינת בילדים.
רובין היא מגישת חדשות בערוץ דל צופים אשר מתחילה כ'כתבת לעניינים לא חשובים בסוף החדשות' ובהמשך הופכת לחברתו של טד ולחלק בלתי נפרד מהחבורה.
רובין היא קנדית (מה שהופך אותה לעיתים למושא לעג על ידי חבריה), ובקנדה היא הייתה כוכבת פופ (סוד אפל שנחשף במהלך העונה השנייה).
היא נהנית בעיקר מאקדחים, סיגרים וויסקי, ויש בבעלותה חמישה כלבים שקיבלה מהאקסים שלה.
בעונה החמישית היא יוצאת עם בארני ומתחתנת עמו בתשיעית.
בסופו של דבר הם מתגרשים.
בארנבוס "בארני" סטינסון - ניל פטריק האריס.
בארני הוא חברו הטוב של טד, המתיימר להיות חברו הטוב ביותר על אף שמרשל הוא חברו הטוב ביותר של טד.
בחור כריזמטי, נהנתן ומהמר כפייתי, אשר אינו מוכן לסרב לשום התערבות.
לבארני יש אינספור שיטות להתחיל עם בחורות ובעונות הסדרה הראשונות לא ניתן היה למצוא אותו בקשר רציני עם בחורה.
לבארני מיתוג עצמי הנוצר על ידי שימוש חוזר באמרות כנף במהלך הסדרה ובהן: "Awesome" ,"Suit up" ,"High-five", והמפורסם ביותר מביניהם "!It's gonna be Legen...
לבארני יש אח-למחצה שחור והומוסקסואל בשם ג'יימס.
במהלך העונה הרביעית מתאהב בארני ברובין והם יוצאים במהלך העונה החמישית.
בעונה השמינית בארני מציע לרובין נישואים והיא מסכימה.
בארני ידוע בצורת הלבוש המיוחדת שלו - הוא תמיד לובש חליפות יוקרה אליהן יש לו קשר רגשי עמוק.
הוא מנהל בלוג אמיתי וגם שקרי.
לילי אולדרין - אליסון הניגן.
לילי אשתו של מרשל אריקסון והחברה הכי טובה של טד מוסבי, רובין שרבטסקי ובארני סטינסון.
לילי היא גננת וחובבת ציור.
בעונה השמינית, היא משיגה עבודה כיועצת אמנותית.
לילי אולדרין גדלה בפארק סלופ, ברוקלין, ניו-יורק.
היא בתה של ג'ניס אולדרין, מי שלילי מתארת בתור פמיניסטית ומי שעבדה בשתי עבודות כדי לפרנס את המשפחה.
אבא של לילי, מיקי, הוא יוצר לא מוצלח של משחקי לוח במרתף של הוריו.
ג'ניס ומיקי התגרשו כשהייתה ילדה.
לוק מוסבי (דייוויד הנרי), ופני מוסבי (לינדסי פונסקה) - שני ילדיו בעתיד של טד מוסבי, שבמהלך כל הסדרה יושבים ושומעים מאביהם את הסיפור ה"מכאיב מרוב פרטים" על איך הוא פגש את אמא שלהם.
שמותיהם נחשפים בפרק ה-15 של העונה ה-9.
וונדי המלצרית (שרלין אמויה) - המלצרית בבר "מקלרנ'ס" שבו החבורה מבלים במרבית הזמן.
הייתה לה מערכת יחסים עם בארני, אך הוא נפרד ממנה, והוא עדיין חושש שהיא מנסה להרוג אותו.
קרל הברמן (ג'ו נייבס) - הברמן בבר "מקלרנ'ס".
אין לו משמעות עלילתית (פרט לפרק בעונה הראשונה בו סיפר לטד פרטים ששכח בעת שהיה שיכור), אבל הוא הבסיס והאמצעי לרבות מהבדיחות.
רנג'יט (מרשל מאנש) - נהג מונית/לימוזינה מבנגלדש שמופיע לעיתים קרובות.
ג'יימס סטינסון (ויין בריידי) - אחיו של בארני, מאבא אחר.
אפרו-אמריקאי, הומוסקסואל ומוצג כגרסה ההומואית של בארני, אך לבסוף הוא מתחתן למורת רוחו של בארני שמתנגד למוסד הנישואין.
בארני מתרכך כאשר הוא מגלה שבכוונתם של ג'יימס ובן זוגו לאמץ תינוק.
בעונה 9 מתברר כי ג'יימס ובן זוגו מתגרשים עקב בגידות בבן זוגו אך העניין מסתדר והם חוזרים זה לזה.
סנדי ריברס (אלכסיס דניסוף) - מגיש החדשות לצד רובין.
רודף שמלות שוביניסט וסקסיסט (במציאות אלכסיס דניסוף נשוי לשחקנית אליסון הניגן שמגלמת את לילי).
לורטה סטינסון (פרנסס קונרוי) - אמם הביולוגית של בארני וג'יימס.
סטלה זינמן (שרה צ'אלק) (עונות 3,4) - רופאת עור במקצועה, שפגשה את טד כאשר בא למרפאתה כדי להסיר קעקוע שקעקע על עצמו בליל שכרות.
ניהלה מערכת יחסים עם טד, ואף הסכימה להצעת הנישואין שלו בפרק הסיום של עונה 3. נטשה אותו ביום חתונתם, וברחה עם בעלה לשעבר (ואבי הילדה שלה), טוני.
זואי פירסון (ג'ניפר מוריסון) (עונה 6) - הייתה חברתו של טד.
ניסתה למנוע את הקמת הבניין החדש של GNB שטד היה ממונה על בנייתו, מכיוון שכדי לבנותו צריך היה להרוס את הבניין ההיסטורי "הארקדיאן" שלמען שימורו פעלה.
בהתחלה טד עזר לה, ולא גילה לה כי הוא הממונה על בניית הבניין החדש והרס הישן, משום שהיא מצאה חן בעיניו.
לאחר שטד גילה שהיא נשואה ל"קפטן" הוא הפסיק לעזור לה והם הפכו לאויבים.
בהמשך זואי התחברה לחבורה, והתחילה לבלות איתם בבר, ולאחר מכן אף התגלה שבין זואי לבעלה "הקפטן" יש בעיות בנישואים ושהם התגרשו.
באותו פרק התגלה שטד היה מאוהב בזואי ושזואי הייתה מאוהבת בו, ובסיועו של מרשל הם התוודו על אהבתם.
זואי נפרדה מטד לאחר שהצביע להרוס את בניין "הארקדיאן" עליו ניסתה להגן.
בפרק הסיום של עונה 6 זואי רצתה לחזור לטד, וקבעה איתו פגישה, אך הוא לא הופיע לאחר שבארני ורובין האירו את עיניו, ואסרו עליו להיפגש איתה.
טרייסי מקונל (כריסטין מיליאוטי): האמא, מכונה גם "האישה עם המטריה הצהובה".
במהלך הפרקים הראשונים לא רואים את פניה.
אשתו של טד ואם ילדיו.
היא נראתה לראשונה בסוף הפרק האחרון בעונה השמינית, וניגנה בחתונה של רובין וברני.
בסוף הפרק האחרון, מגלים שהיא נפטרה.
הסדרה ידועה בין השאר, בכך שמשתתפים בה שחקנים ידועים רבים בתפקידי אורח.
בין המשתתפים האורחים בסדרה היו בריטני ספירס, אנריקה איגלסיאס, מנדי מור, קים קרדשיאן, ויין בריידי, אדריאנה לימה,לין-מנואל מירנדה, היידי קלום, ג'ניפר לופז, לוסי הייל, קייטי פרי, אשלי בנסון, קייטי הולמס, טים גאן, זקרי גורדון, סלאש, ויליאם זבקה וראלף מאצ'יו.
חלק מהכוכבים שהשתתפו בסדרה אף המשיכו להופיע בהמשך הסדרה.
איך לשחות הוא סרט ישראלי קצר משנת 2018 שבוים ונכתב על ידי נעה גוסקוב.
הסרט הוקרן בבכורה ארצית בפסטיבל הבינלאומי לסרטי סטודנטים בתל אביב.
אביגיל (דינה סנדרסון) בהריון מתקדם, אבל משהו חסר.
מפוחדת מהלידה המתקרבת, היא מאמצת לעצמה את תמי (אורלי זילברשץ) כאמא לאחר צהריים אחד.
שם הסרט נובע מסיפור שתמי מספרת לאביגיל במהלך הסרט.
שם השחקן/ית שם הדמות דינה סנדרסון אביגיל אורלי זילברשץ תמיגל מקאדרכרמלעמרי אשיןאירית דגמימתניה בר-שלום
הסרט הופק על ידי לאה טוניק; הוא יצא בתמיכת המועצה הישראלית לתרבות ואמנות, משרד התרבות והספורט וקרן גשר לקולנוע רב תרבותי.
איך מסמנים אהבה הוא סרט תיעודי ישראלי משנת 2017 שבוים על ידי אל-עד כהן ואיריס בן משה, שגם צילמו את הסרט ביחד עם אביגיל שפרבר.
כהן כתב את התסריט וערך את התחקיר ובן משה ערכה.
זה הסרט הראשון בישראל שנעשה על ידי במאי חירש.
הסרט הוקרן בבכורה ארצית בפסטיבל דוקאביב, בו זכה בפרס חביב הקהל.
הסרט מתועד בגוף ראשון מנקודת מבטו של אל-עד כהן.
כהן הוא חירש מלידה, שנולד למשפחה שומעת, והומו.
לאחר מות אמו והתפרקות המשפחה הגרעינית, הוא מחליט להקים משפחה חדשה עם חברתו הטובה יעלי רז, שגם היא חירשת ולסבית.
יחד הם מגדלים ילד בהורות משותפת.
הסרט עוקב אחרי כהן ורז, מציג את המודל שהם בחרו למשפחה והורות ואת האופן בו הם מגדלים את ילדם בסביבה של חירשים.
שנהארגוןפרסקטגוריהמועמד/יםתוצאהסימוכין 2017דוקאביבתחרות ישראליתחביב הקהלאיך מסמנים אהבה2019XPOSED Queer Film Festival Berlinהתחרות הרשמיתחביב הקהלאיך מסמנים אהבה
הסרט הופק על ידי נתי אדלר; הוא יצא בתמיכת HOT8 והקרן החדשה לקולנוע וטלוויזיה.
אֵיכָה יָשְׁבָה חֲבַצֶּלֶת הַשָּׁרוֹן היא קינה לתשעה באב מאת רבי אלעזר הקליר העוסקת בעשרים וארבע משמרות הכהונה.
הקינה בנויה מעשרים וארבעה בתים כאשר כל בית מזכיר את המקום בגליל אליו גלתה אחת מעשרים וארבע משמרות הכהונה.
כינויי המשמרות ושמות המקומות מבוססים על ברייתא ב ומקורות נוספים.
כל בית בקינה מתחיל באחת מאותיות הא"ב לפי הסדר, ובאותה מילה שמתחיל בה הפסוק של אותה אות ב של מגילת איכה.
כדי להתאים את 24 משמרות הכהונה ל־22 אותיות הא"ב הוכפלו בסוף הקינה הבתים המתחילים באותיות שי"ן ותי"ו.
המקורות זוהו על ידי חוקרים שונים והאחרונים שבהם שמואל קליין ומיכאל אבי-יונה.
ה"ברייתא", המופיעה בירושלמי רק בחלקה, שוחזרה על ידי שמואל קליין בהתבסס (בין השאר) על קינה זו.
רשימת כינויי המשמרות בקינה ופירושיהם
שם משפחת המשמר שם נוסף משמעות השמות על פי פירוש ב"קינות לתשעה באב" לקינתו של הקליר "איכה ישבה חבצלת השרון" כאלגוריה לחטאיהם של הכהנים וישראל.
המיקום המשוער בימינו של מגורי המשמריְהוֹיָרִיב מסרבי מרון מסרבים ומורדים ביושב מרום.
מירוןיְדַעְיָה ציפורים ידע הקב"ה מחשבה רעה שבלבבם, והגלם.
ציפוריחָרִם מפשטה שמעלו בחרם, והנחית הקב"ה מכתו עליהם והופשטו מכל טוב.
פסוטהשְׂעֹרִים עיתה לו שעורים לשון - שערורייה, עיתה לו לשון - עיוות.
אולי הכפר הלבנוני עייתא א-שעב הנמצא צפונית לבירנית, ויש המזהים אותו עם עילוט שבגליל התחתון.מַלְכִּיָּה בית לחם על שם המלך מנשה שהעביר בנו למולך, והיה מבית לחם.
בית לחם הגליליתמִיָּמִן יודפת על שם שנתפתו אחר יצר הרע, השיב הקב"ה ימינו אחור.
ובגללם הושמה הארץ לקוץ ודרדר.
עיילבוןאֲבִיָּה עִידּו שלא אבו (רצו) לשמוע לתורת השם.
כפר עוזיאל מזוהה עם שדה עמודיםיֵשׁוּעַ נשדף שבעטיו נשרף ארון בית אלוקינו.
ארבלשְׁכַנְיָהוּ כבול שכנים רעים לקב"ה.
כפר כנאיָקִים פַּשְׁחוּר שלא נשאה עיניה וצפתה למרום.
צפת/ביריהחֻפָּה בית מעון שהיו מחופים בשקר, מראים עצמם כשרים מבחוץ, ומבפנים מרמה.
בית מעון (בצלע ההר מעל טבריה, שם קבר רבי עקיבא)יֶשֶׁבְאָבחוצפית - שוחין שעמדה בחוצפה לפני הקב"ה, ולכן נשחתה.
מע'אראִמֵּר יבנית כיוון שהתגאו לפני הקב"ה, מסרם בידי יוונים.חרבת יבנית בין ביריה לעמוקה, ויש מזהים אותו עם יבנאלחֵזִירממלח משום שהפרו ברית מלח - ברית הכהונה.
כפר ממלחהַפִּצֵּץ נצרת נפוץ - לשון פיזור.
נצרת יש האומרים כי דבורייהפְּתַחְיָה אכלה ערב כיוון שלא שקדו על פתחי בית המדרש, אכלום בני קידר (ערב).
עראבהיְחֶזְקֵאל מגדל נוניה כי החזיקו בעבודת אל נכר, לכן הגדיל עליהם את חרב היונה.
מגדל אשר על שפת ים כנרת ועסקו בה בדיג.
דג בארמית = נוןגָמוּל בית חוביה עשו מעשיהם בהיחבא, וגמלו רעה לנפשם.
כוכב הירדן - כאוכב אל הוואיָכִין כפר יוכנה שהכינו את עצמם לעבירה.
דיר חנא שבצפון, ויש המזהים אותו עם כפר ענאןדְּלָיָהוּ גנתון לא דלו עיניהם למרום, וגינו כלפי שמיא.
תל צלמוןמַעַזְיָהוּ אריח כיוון שלא החזיקו בתורה ובעבודה שהם מעוזם של ישראל, נעשו כאורחים בין האומות.
אֵיכָה אַצְתָּ בְּאַפֶּךָ היא קינה לתשעה באב שחיבר רבי אלעזר הקליר, שנאמרת במנהגי אשכנז ובנוסח איטליה.
הקינה משווה בין הארת הפנים של הקב"ה לישראל בימי יציאת מצרים לבין הצרות בימי חורבן בית המקדש.
מרכז הקינה הוא בפזמון המבוסס על הפסוק: , הפונה אל הבורא ואומר לו: השווה נא בין מצבנו המפואר למצבנו העגום.
הקינה בנויה מאחד עשר בתים, שפותחים במילה "איכה", המקשרת גם היא למגילת איכה.
בכל בית שורה שלילית, המתארת את המצב בזמן החורבן, ושורה חיובית, מנוגדת לו, המשווה לימי יציאת מצרים ולזמן בו בית המקדש היה בתפארתו.
השורה החיובית פותחת במילים "ולא זכרת", ומשמעותה שבזמן הרעה כאילו נשכחה מאת הבורא השעה הטובה של עם ישראל.
הביטוי האחרון בכל בית הוא ביטוי של דיבור או תלונה (בטינו, קוננו, חיווינו) ולאחריו הפזמון.
הקינה בנויה באקרוסטיכון של אלף בית.
כמו רבות מקינות תשעה באב, ישנה בסוף הקינה מחרוזת שנועדה לקשר ולשרשר בין הקינות.
במקרה זה, הקינה הבאה היא אאדה עד חוג שמים.
איך מתחילים אהבה הוא ספר מאת נאוה סמל, שיצא לאור בשנת 2006, על ידי הוצאת ידיעות אחרונות וספרי חמד .
הספר תורגם לגרמנית, איטלקית, צ'כית וסלובקית.